Midsomeras slepkavības

"Midsomeras slepkavības" () ir Apvienotās Karalistes krimināldrāmas televīzijas seriāls, ko pēc rakstnieces Kerolainas Greiemas kriminālromānu sērijas Chief Inspector Barnaby motīviem izveidojuši Entonijs Horovics un Duglass Votkinsons un kuru pārraida Lielbritānijas ITV televīzijas tīkls kopš tā pirmizrādes 1997. gada 23. martā. Seriāla uzmanības centrā ir dažādas slepkavības, kas notiek mazajos lauku ciematiņos izdomātajā Midsomeras grāfistē, Anglijā, kā arī vecākā policijas inspektora Bārnabija un viņa pārinieka centieni atrisināt noziegumu, nosakot, kurš ir vainīgais un kāds ir viņa rīcības motīvs. Seriāls atšķiras no citiem detektīvseriāliem, bieži vien ietverot sirsnīgas dīvainības un melnā humora sajaukumu, kā arī slaveno tituldziesmu, kuras ierakstīšanā tiek izmantots termenvokss.

Kopš seriāla pirmizrādes 1997. gadā tam ir bijuši divi galvenie varoņi: Džons Netlss kā vecākais detektīvinspektors Toms Bārnabijs līdz viņa aiziešanai no seriāla 13. sezonas beigās; pēc tam Nīls Dadžens kā vecākais detektīvinspektors Džons Bārnabijs, Toma jaunākais brālēns, kopš 14. sezonas sākuma.

"Midsomeras slepkavības" joprojām ir populāra pārraide Lielbritānijas televīzijā, un tā ir starptautiski pārraidīta vairāk nekā 200 valstīs un teritorijās. Seriālu Latvijā pārraida LTV.

 Kopsavilkums 
"Midsomeras slepkavības" ir detektīvdrāma, kuras darbība norisinās mūsdienu Anglijā. Stāsti saistīti ar vecākā detektīvinspektora Toma Bārnabija, un vēlāk viņa pēcteča, brālēna Džona Bārnabija centieniem atrisināt daudzas slepkavības, kas notiek gleznainajos, bet bīstamajos izdomātās Midsomeras grāfistes ciematos. Bārnabiji seriālā strādājuši ar vairākiem seržantiem: Gevinu Troju, Denu Skotu, Benu Džounsu, Čārliju Nelsonu, un Džeimiju Vinteru.

 Veidošana 
Seriāla filmēšana sākās 1996. gada rudenī, un pirmo sēriju The Killings at Badger's Drift pārraidīja Apvienotajā Karalistē 1997. gada 23. martā. To noskatījās 13,5 miljoni skatītāju.

Entonijs Horovics un sākotnējie producenti Betija Vilingeila un Braiens Trū-Mejs izveidoja seriālu. Horovics adaptēja lielāko daļu agrīno sēriju no Kerolainas Greiemas oriģinālajiem darbiem. Pašreizējie scenāristi ir Helēna Dženkinsa, Džefs Povijs, Nikolass Hiks-Bīčs, Džūlija Gilberta un Kriss Marejs.

Aktieris Džons Netlss attēloja inspektora Toma Bārnabija lomu. Netlsa varonis aizgāja pensijā 13. sezonas 8. sērijā. Nīls Dadžens viņu aizstāja 14. sezonas sākumā, attēlojot Toma Bārnabija brālēnu Džonu Bārnabiju, kurš pirmo reizi bija redzams 13. sezonas 1. sērijā. Dadžens pirmo reizi parādījās "Midsomeras slepkavībās" 2000. gadā, 4. sezonas 1. sērijā, kurā viņš atveidoja dārznieka Daniela Bolta lomu, kuru ļoti interesēja sekss.

 Sižets 
Midsomera ir izdomāta Anglijas grāfiste. Grāfistes centrs ir Kostona, vidēja lieluma pilsēta, kurā dzīvo inspektors Bārnabijs ar savu sievu un kurā atrodas Midsomeras policijas Kostonas iecirkņa Kriminālizmeklēšanas departaments (CID). Liela daļa seriāla popularitātes izriet no pēkšņas vardarbības neatbilstības gleznainā un mierīgā lauku vidē. Dažādas norādes vairākās sērijās liecina, ka Midsomera īstajā dzīvē atrastos Bārkšīrā un Hempšīras ziemeļos. Šo teoriju atbalsta sērija Dead in the Water, kur Temzā atrod līķi.

Daudzu grāfistes ciemu un mazpilsētu nosaukumā ir vārds Midsomer; to daļēji ir iedvesmojusi Somersetas pilsēta Midsomernortona. Izdomāto Midsomervelovas (Midsomer Wellow) un Kostonas (Causton) nosaukumi ir atvasināti no īstu Somersetas ciematu nosaukumiem Velovas (Wellow) un Korstonas (Corston).

Katrā sērijā parasti ir vairākas slepkavības, un lielais līķu skaits ir labi zināma sižeta līnijas iezīme. Neraugoties uz to, vainīgais gandrīz nekad nav sērijveida slepkava, ļoti bieži slepkava ir dažādu apstākļu vadīts, lai sarežģītu viņa vai viņas nozieguma atklāšanu, un viņš turpina slepkavot, lai slēptu sākotnējo slepkavību.

Humors ir seriāla galvenā iezīme. Bieži seriālā tiek atveidota melnās komēdijas līnija, piemēram, sieviete tiek noslepkavota ar siera rituli, un daudzas ainas ir komēdijdrāmas piemēri.

 Sezonu pārskats 
SezonaSērijasOriģinālā pārraideSezonas sākumsSezonas beigasPilotsērija1997. gada 23. marts141998. gada 22. marts1998. gada 6. maijs241999. gada 20. janvāris1999. gada 19. septembris341999. gada 31. decembris2000. gada 5. februāris462000. gada 10. septembris2001. gada 23. septembris542002. gada 16. jūnijs2002. gada 22. septembris652003. gada 3. janvāris2003. gada 31. janvāris772003. gada 2. novembris2004. gada 25. decembris882004. gada 10. oktobris2005. gada 2. oktobris982005. gada 9. oktobris2006. gada 17. septembris1082006. gada 12. novembris2008. gada 11. maijs1172008. gada 1. janvāris2010. gada 5. maijs1272009. gada 22. jūlijs2010. gada 14. aprīlis1382010. gada 12. maijs2011. gada 2. februāris1482011. gada 23. marts2012. gada 11. janvāris1562012. gada 1. februāris2013. gada 30. janvāris1652013. gada 24. decembris2014. gada 12. februāris1742015. gada 28. janvāris2015. gada 18. februāris1862016. gada 6. janvāris2016. gada 17. februāris1962016. gada 18. decembris2018. gada 20. maijs2062019. gada 10. marts2020. gada 14. janvāris2142020. gada 21. janvāris2021. gada 28. marts2262021. gada 4. aprīlis2023. gada 27. augusts2342022. gada 12. decembris2023. gada 2. janvāris2442023. gada 10. novembris2023. gada 25. decembris2542025. gada 8. decembris2025. gada 29. decembris26TBATBATBA

 Galvenie varoņi 
TēlsAktieris Sezona12345678910111213141516171819202122232425Toms BārnabijsDžons NetlssGalvenā lomaDžoisa BārnabijaDžeina VaimarkaGalvenā lomaGevins TrojsDaniels KeisijsGalvenā loma  Sērijas viesis Džordžs BulardsBerijs DžeksonsGalvenā loma Galvenā loma Periodiska loma Galvenā lomaDens PītersonsTobijs Džounss  Periodiska loma Galvenā lomaDens SkotsDžons Hopkinss Galvenā lomaBendžamins DžounssDžeisons Hjūss Galvenā loma  Sērijas viesis Geila StīvensaKērstija Dilona  Periodiska loma Galvenā lomaDžons BārnabijsNīls Dadžens  Periodiska loma Galvenā lomaSāra BārnabijaFiona Dolmana Galvenā lomaKeita VildingaTamzina Melesona  Periodiska loma Galvenā lomaČārlijs NelsonsGvilims Lī Galvenā lomaKema KerimoraMandžindera Virka Galvenā lomaDžeimijs VintersNiks Hendrikss Galvenā lomaFlēra PerkinsaAnete Bedlenda Galvenā loma

 Atsauces 

 Ārējās saites 



Kategorija:Apvienotās Karalistes televīzijas seriāli